**פתיחה- סימנים מוסכמים ובטיחות**

**⏴ במבט חדש לכיתה א**

**היקף יחידת הלימוד:** 2-1 שעורים(ביחד או לחוד)

**עמודים:** 3-4

# מטרות

* התלמידים יכירו את מפתח הסימנים שילווה אותם להתמצאות בחוברת לאורך הלמידה.
* התלמידים יזהו את סוג הפעילות על-פי הסמל ממפתח הסימנים.
* התלמידים יכירו את כללי הבטיחות המחייבים אותם ואת המורה בשיעורי מדע וטכנולוגיה.
* התלמידים יסבירו את חשיבות השמירה על כללי הבטיחות בשיעורי מדע וטכנולוגיה.

**מהלך השיעור (ראו בעמודים הבאים) מתייחס למפתח הסימנים וכללי הבטיחות.**

# מהלך השיעור: סימנים מוסכמים ובטיחות

| **מרכיבי מעגל הלמידה** | **פעילויות** |
| --- | --- |
| פתיחה | **מפתח סימנים**  מקיימים דיון במליאה בנושא סימנים:   * מהם סימנים? * אילו סימנים אתם מכירים? (תמרורים ותמרורי אזהרה, סימון אריזות מזון,   מכשירי חשמל, אפליקציות ועוד).   * מדוע בני אדם נעזרים בסימנים? |
| התנסות | **הצגת עמוד 4 בחוברת**  במידת האפשר - מומלץ להקרין את הספר הדיגיטלי ולהציג לתלמידים את מפתח הסימנים.  אפשרות אחרת - מבקשים מהתלמידים לפתוח את החוברת בעמוד 4 (המורה מציגה לתלמידים את העמוד בחוברת שלה).  מקיימים דיון במליאה לגבי הקשר שבין הסימן לפעילות שהוא מייצג:   * התלמידים מתארים את הסימן. * התלמידים משערים מהי הפעילות שהסימן מייצג. * כיצד זיהיתם את סוג הפעילות בעזרת הסימן? * הגדרה מדויקת של המורה לכל סימן במפתח. * איתור סימנים בחוברת – פתחו עמוד 9, 25, 37, 54 * מהו הסימן המופיע בעמוד? * מהי הפעולה שמבקשים מאתנו לעשות? * היכן עוד בחוברת נוכל למצוא את הסימן הזה? האם הפעולה משתנה? מהי הפעולה שצרך לבצע? |
| המשגה | **הכנת טבלה במחברת ברגע - מדגימים:**   * לוקחים מחברת מדע וטכנולוגיה לדוגמה. פותחים את המחברת ומקפלים את דף המחברת לשניים - מתקבלת טבלה. מדגימים שוב לפי הצורך, מבקשים מהתלמידים לעשות זאת בעצמם ומסיעים למי שזקוק לעזרה. * חוזרים ומקרינים את עמוד 4 על הלוח. * כל תלמיד בוחר 3-4 סימנים ומעתיק אותם לעמודה הימנית בטבלה. * בעמודה השמאלית מציירים את הפעולה המתאימה לסימן. |
| יישום | התלמידים מכינים 2-3 סימנים מוסכמים שהיו רוצים להציע לתמרורים, לתמרורי אזהרה, סימון על גבי מוצרים ואריזות מזון (סימון מזון אלרגני, תמרור אזהרה מפני סכנות בחופשת הקיץ ועוד). |
| סיכוםורפלקציה | מה למדתי היום בשיעור?  כיצד יסייעו לי מפתח הסימנים ו/או כללי הבטיחות בשיעורים?  מה אהבתי בשיעור? |

# מהלך השיעור: כללי בטיחות

| **מרכיבי מעגל הלמידה** | **פעילויות** |
| --- | --- |
| פתיחה | **כללי בטיחות**  מקיימים דיון במליאה לגבי חשיבות השמירה על כללי הבטיחות:   * מהם כללי בטיחות? * אילו כללי בטיחות אתם מכירים? * מדוע חשוב להכיר כללי בטיחות ולהקפיד לפעול לפיהם? |
| התנסות | **הצגת עמוד 3 בחוברת**  במידת האפשר - מומלץ להקרין את הספר הדיגיטלי ולהציג לתלמידים את כללי הבטיחות בשיעורים.  אפשרות אחרת - מבקשים מהילדים לפתוח את החוברת בעמוד 3 (המורה מציגה לתלמידים את העמוד בחוברת שלה).  קראו את הכללים והדגישו את חשיבותם. דנים עם התלמידים בחשיבות השמירה על הכללים.  **משחקי אם - אז**  אם נשחק בחומרים ובכלים שעל השולחן אז  אם נטעם ו/או נריח חומרים שלא מוכרים אז |
| המשגה | **יצירת אמנת בטיחות המחייבת את התלמידים ואת המורה בשיעורים.**   * מבקשים מהתלמידים לפתוח מחברת מדע וטכנולוגיה. * התלמידים מציירים את כפות ידם במרכז הדף במחברת\*. * התלמידים כותבים בכותרת את שמם. * כותבים על הלוח את לשון האמנה והתלמידים מעתיקים למרכז כפות היד\*:   אֲנִי שׁוֹמֵר עַל כְּלָלי הַבְּטִיחוּת  לִפְנֵי וּבִּזְמַן הַפְּעִילוּת!  אֲנִי שׁוֹמֶרֶת עַל כְּלָלי הַבְּטִיחוּת  לִפְנֵי וּבִּזְמַן הַפְּעִילוּת!   * צובעים ומקשטים.   \* לחילופין, ניתן להדפיס את האמנה לפי כמות התלמידים ולחלק להדבקה במחברת (ראו בנספח). |
| יישום | במידה והקרנתם את העמוד על הלוח בתחילת השיעור, המשיכו להקרין אותו.  במידה ולא הקרנתם את העמוד על הלוח, הילדים ממשיכים לפעילות עם עמוד 3 בחוברת.   * התלמידים בוחרים 2-3 כללי בטיחות שהיו מוסיפים לרשימה ומציירים אותם. * התלמידים בוחרים 2-3 כללי בטיחות המופיעים הרשימה ומציירים אותם. |
| סיכוםורפלקציה | מה למדתי היום בשיעור?  כיצד יסייעו לי מפתח הסימנים ו/או כללי הבטיחות בשיעורים?  מה אהבתי בשיעור? |